Kook met Asterix en Obelix se wildevark | SARIE
Kook met Asterix en Obelix se wildevark	deur Herman Lensing
Inspirasie wag om elke hoek en draai. As jy daarvoor soek, sal jy verbaas wees wat jy vind. In my soektog na die storie agter bestanddele het ek kennis gemaak met Tom Turner van Bontebok Ridge by Wellington. Hy boer met Europese wildevarke op sy plaas. Ja, die varke soos in die strokiesprent Asterix!
Die varke loop vry op die plaas en hul vleis is 100% organies. Restaurante soos die gewilde The Test Kitchen in Kaapstad bedien gereeld vleis van hierdie plaas. Die smaak daarvan is uniek en glad nie soos dié van wildsvleis nie. Dis sagte, geurige vleis met baie tussen-spiervet wat dit besonder sag en vogtig maak.
Inspirasiekos met SARIE op VIA (DStv-kanaal 147) Maandae om 18:30 is moontlik gemaak deur Spekko – besoek hul webwerf vir nóg rys-inspirasie.
Op ons Inspirasiekos met SARIE-spyskaart die week:
• My ma se rysfrikkadelle
• Tamatiebredie in ’n stoompot
• Geskroeide carpaccio met waatlemoen en gremolata
(AL DIE RESEPTE KAN JY OOK MAAK MET LAMS- OF BEESVLEIS)
My ma se rysfrikkadelle
Sowat 12–14 frikkadelle
• 500 g maalvleis (Europese bosvark of lam)
• hand vol gekapte koljander
• 1 koppie gaar Spekko Basmati-rys
• 30 ml tamatiepuree
• 125 ml rooiwyn
• 1x 400 g-blikkie gekapte tamaties
Verhit olyfolie en botter in ’n pan tot warm. Voeg uie en knoffel by en braai liggies vir 5 minute of tot begin verkleur. Voeg speserye by en braai nog 5 minute. Voeg gebraaide uie by rou maalvleis. Voeg vars koljander, rys en eier by. Meng goed en geur met sout en peper. Vorm in gholfbalgroot balle. Bring tamatiepuree, rooiwyn en geblikte tamaties tot kookpunt in ’n plat pot – dit moet groot genoeg wees sodat jy frikkadelle daarin kan pak. Pak frikkadelle in sous en maak pot toe met deksel. Bak vir 20 – 25 minute of tot gaar. Tamatiebredie in ’n stoompot
Winter of somer, maak nie saak nie, ek geniet ’n bredie. Vat kortpad in jou stoompot en jy het binne minute kos op die tafel.
• 1,2 kg ryp, vars tamaties
• 1 kg bosvark-stowevleis (kortskenkels werk ook lekker)
• 2 preie, gesny
• 5 ml koljandersade
• 6 peperkorrels
• 7 ml vinkelsade
• 3 huisies knoffel
• 1 rooi brandrissie
• 200 ml witwyn
Dompel die tamaties in kookwater. Laat staan vir so 3 minute. Verwyder die skil en sny in kwarte. Verhit die sonneblomolie in ’n groot stoompot tot warm. Braai die vleis mooi bruin. Voeg nou die ui en preie by en braai ook lekker bruin. Kap die gemmer, kardemom, koljander, peper, vinkel, tiemie, knoffel en brandrissie saam tot ’n pasta in ’n vysel. Gooi die pasta by die vleis en meng goed. Voeg die tamaties, wyn en suiker by en geur met sout en swartpeper. Maak pot toe met deksel en bring tot volstoom. Laat stoom vir 1 uur. Laat stoom uit pot. Voeg die blatjang by en sit voor in mooi opdienbak van jou keuse. Geniet!
Sit bredie voor met rys en gremolata (sien onder). Jy kan ook die bredie in ’n oondvaste pot maak: plaas pot in ’n matige oond teen 160 °C vir 7 uur. Roer elke nou en dan.
• 2 hande vol pietersielie, fyngekap
Meng al die bestanddele goed en sprinkel oor carpaccio.
Geskroeide carpaccio met waatlemoen en gremolata
Die oorspronklike Italiaanse gereg is gemaak van baie dun skyfies rou vleis. My manier van carpaccio maak is om die vleis eers in ’n baie warm pan te skroei en dan te laat afkoel. Dis heerlik as ligte middagete of as voorgereg
• 2 takkies vars roosmaryn, sowat 6 cm elk
• 750 g bosvark-ribsteak of beesfilet
• 2 skywe waatlemoen, in klein blokkies gesny
• 1 hand vol granaatpitte
• 1 hand vol koljander, fyngekap
• 3 radyse, papierdun gesny
Breek die blaartjies af van die roosmaryntakkies. Plaas op houtplank en kap fyn. Kap pietersielie ook fyn en meng goed met roosmaryn. Sprei kruie oor houtplank. Geur jou keuse van vleis rondom met sout en sprinkel helfte van olyfolie oor. Vryf olie goed in vleis in, sommer met jou hande. Plaas vleis bo-op kruie en rol sodat dit goed bedek is met die kruie. Verhit ’n kleefvrye pan en gooi res van olyfolie in. Plaas vleis in pan en braai rondom tot mooi bruin.Onthou, dis carpaccio, so dit moet nog heeltemal rou aan die binnekant wees – net die buitekant van die vleis is gebraai. Haal uit pan en laat heeltemal koud word. Gebruik skerp mes en sny dit in papierdun skywe. Pak skywe op opdienbord. Meng waatlemoen, rissie, granaatpitte en koljander saam. Geur met sout en peper. Skep lepels vol van salsa oor vleis. Rangskik radysskyfies oral oor bord en sprinkel ’n bietjie olyfolie oor. Sit voor.